Een vas ná gewapende roof by Centurion-sentrum | Maroela Media
Een vas ná gewapende roof by Centurion-sentrum
Heide Marie Meier-juweliers (Foto: [email protected])
Een persoon is in hegtenis geneem ná 'n gewapende roof Saterdag by die [email protected] in Centurion.
"Drie gewapende rowers het die juwelierswarewinkel omstreeks 16:30 betree," het konst. Tumisang Moloto, woordvoerder van die polisie, Sondag aan Maroela Media gesê.
Maroela Media het Saterdag berig volgens die bestuur van die sentrum het die rooftog by Heide Marie Meier-juweliers plaasgevind.
"Die mans het met 'n Volkswagen bakkie van die toneel gevlug, maar die voertuig verlaat nog voordat hulle by die winkelsentrum kon uitry," het Moloto bygevoeg. "Die verdagtes het te voet gevlug en veiligheidsbeamptes het hulle agternagesit. 'n Beampte van ADT is tydens die jaagtog geskiet. Hy is na 'n nabygeleë hospitaal geneem vir die nodige behandeling."
Een van die verdagtes is in hegtenis geneem. Die polisie is nog op soek na die twee ander verdagtes. "Die polisie het beslag gelê op 'n 9 mm-pistool waarvan die reeksnommer afgevyl is."
Volgens Moloto is die waarde van die juwele wat gesteel is, nog nie bekend nie.
Noodlanding op Richardsbaai-strand
Diè rooftogte neem geweldig toe gedurende die aanloop tot die feesgety. Èk spandeer so min as moontlik tyd in koopsentrums. Doen vinnig my inkopies en gaan huistoe. Ek trek nie geld in sulke plekke nie & dra nie duur klere & juwele nie. Moenie onnodig aandag op jouself vestig nie. Hou maar 'n lae profiel. Lyk liewer hulpbehoewend; dit red dalk jou lewe…
Sarie, is dit nie tragies nie? Hoekom moet ons ons lewens aanpas volgens die "krimineel" se aktiwiteite? Mag nie juweliersware dra nie, mag niks op my passasiersitplek sit nie, mag nie my motor se vensters oop maak nie, mag nie laat aand rondry nie, mag nie aandag op my vestig nie, mag nie geld trek nie. Dan MOET ek ompad ry huistoe, heeltyd oor my skouer kyk, nêrens langs die pad stop nie. Bel voor ek by die huis kom. Hoekom was dit nie so voor 1994 nie?
Lyk liewer hulpbehoewend? Hoe arrogant!!!!! Ek sal onthou om dit te se vir die wat honger ly en swaar kry, dat hul waarde gemeet word aan hoe hul lyk en nie wie hul is nie. Duidelik het Sarie nog nooit swaargekry nie dat sy so arrogante, platvloerse, oningeligte uitlating kan maak. Ek ken verskeie hulpbehoewendeds wat goed geleerd, wel ter tale is of net doodgewone enkel ouers is wat baklei vir regte en hulle het meer waarde as 'n blink gepoetste klinkende simbaal.
Olivia – Probeer die groot prentjie raak sien. Soos Ronnie sê moenie dat die klippie in jou skoen jou lewensvreugde steel nie.
Olivia. Al wat Sarie bedoel is moenie n wandelende juwelierswinkel wees en lyk of jy R4 miljard in jou Guess beursie dra om vir jou n straler te koop. Moet ook nie groot hoeveelhede kontant uithaal en aftel by die kassiere nie. Die ou agter jou sien dit en sodra jy uitstap…. poef…. daar is jy sonder jou Polo sak en dalk nog jou Jimmy Choo skoene. Met ander woorde -moenie adverteer dat jy n goue gans is nie.